*Па падручніку М.В. Жуковіча “Літаратурнае чытанне”, 2 клас, 2016 год выдання*

**Тэма:** Казка «Пшанічны каласок».

**Мэты:** плануецца, што да канца ўрока вучні будуць

*ведаць:*

элементы будовы беларускай народнай казкі;

*умець:*

дзяліць казку на сэнсавыя часткі.

**Задачы:** спрыяць фарміраванню чытацкіх уменняў вызначаць герояў казкі, іх рысы характару на аснове паводзін і ўчынкаў, асноўную думку твора, вылучаць яго сэнсавыя часткі; садзейнічаць развіццю ўмення дзяліць твор на сэнсавыя часткі і падрабязна пераказваць па іх частку зместу; выхоўваць пачуццё дружбы і ўзаемадапамогі.

**Абсталяванне:** выстаўка кніг беларускіх народных казак.

**І. Арганізацыйны момант.**

*Празвінеў ужо званок –*

*Пачынаецца ўрок*

*Мы за парты ціха селі*

*І на дошку паглядзелі.*

- Усмешкі на вашых тварах, парадак на працоўных месцах паказваюць, што вы гатовы працаваць. Сення на ўроку можна не толькі пашырыць свае веды, пазнаёміцца з новым творам, але і праявіць свае творчыя здольнасці.

**ІІ. Моўная размінка.**

На дошцы:

*Казаў, расказваў казку,*

*казаў, пераказваў,*

*ды так і не даказаў.*

Чытае настаўнік.

- Прачытайце вочкамі

- Прачытайце шэптам

- Прачытайце ўголас павольна

- Прачытайце ўголас хутка тры разы падрад.

**ІІІ. Праверка дамашняга задання.**

**ІV. Паведамленне тэмы і мэт урока.**

**V. Вывучэнне і замацаванне новага матэрыялу.**

***Гутарка.***

- Што такое казка?

- Казка – гэта апавядальны твор вуснай народнай творчасці або літаратурны твор аб выдуманных падзеях, нярэдка з удзелам чарадзейнай, фантастычнай сілы.

- У кожнага народа ёсць свае казкі. Здаўна яны мелі вялікае значэнне для людзей. Бо казкі – гэта не толькі павучальныя выдуманныя гісторыі. У іх закладзена глыбокая народная мудрасць, прадстаўленне чалавека аб свеце і сваім народзе, пра дабро і зло. Раней казкі перадаваліся з вуснаў у вусны, з пакалення ў пакаленне. Пазней многія народныя казкі былі запісаны, дзякуючы чаму мы іх ведаем сёння.

***Работа з казкай “Пшанічны каласок”.***

*Падрыхтоўка да ўспрымання зместу казкі.Слоўнікавая работа.*

- Наша казка называецца «Пшанічны каласок». Хто галоўныя героі казкі?

- Якія яшчэ казкі з удзелам гэтых герояў вы чыталі?

*Першаснае чытанне казкі «Пшанічны каласок» настаўнікам.*

- Паслухайце казку. Слухайце ўважліва і вырашыце, хто ў казцы вам спадабаўся.

- Ці спадабалася вам казка?

- Што ў ёй вам асабліва спадабалася? Патлумачце.

- Якіх герояў сустрэлі?

- Хто ў казцы вам спадабаўся? Чаму?

***Фізкультхвілінка.***

*Чытанне казкі “Пшанічны каласок” вучнямі. Чытанне ланцужком.*

*Слоўнікавая работа.*

*Аналіз казкі і другасны сінтэз.*

- Пра каго расказваецца ў гэтай казцы?

- Хто з персанажаў вам спадабаўся найбольш? Чаму?

- Як вы ацэньваеце герояў казкі?

- Ці спадабалісяваміндыі гусак? Чаму?

- Якія яны героі: станоўчыя ці адмоўныя?

Як казачнік характарызуе курачку?

*Вызначэнне галоўнай думкі твора.*

- Чаму вучыць нас гэта казка?

*Чытанне казкі па ролях.*

- Якія героі прысутнічаюць у казцы?

- Прачытаем казку па ролях.

***Гімнастыка для вачэй.***

*Складанне характарыстыкі герояў. Работа ў парах.*

*Падзел казкі на часткі, складанне плана.*

- Падзяліце казку на чатыры сэнсавыя часткі. Дайце ім загалоўкі.

*Узнаўленне зместу частак казкі.*

**VI . Дамашняе заданне.**

– Падрыхтаваць пераказ казкі “Пшанічны каласок”.

**VII. Падвядзенне вынікаў урока.**

– З якімі асаблівасцямі будовы беларускай народнай казкі вы пазнаёміліся?

– Якія словы найчасцей сустракаюцца ў народных казках?

**VIII. Рэфлексія.**